als_Latn dik_Latn sag_Latn
(VIDEO) Mesazhi prekës i Cristiano Ronaldo-s për fëmijët në Siri
Ylli i Realit të Madridit, Cristiano Ronaldo, ka shprehur solidarizimin e tij me vuajtjen e fëmijëve në luftën e Sirisë.
Nëpërmjet një video-mesazhi të publikuar në faqen e tij të Facebook-ut, Ronaldo u drejtohet fëmijëve në Siri që të mos e humbin shpresën, sepse ata janë heronj dhe bota është me ta në këto momente.
“Përshëndetje! Kjo është për fëmijët e Sirisë. Ne e dimë se ju keni vuajtur shumë. Unë jam një futbollist shumë i famshëm, por heronjtë e vërtetë jeni ju. Mos e humbisni shpresën! Bota është me ju. Ne kujdesemi për ju. Unë jam me ju”,- thotë Ronaldo në video-mesazhin e tij.
Kjo nuk është hera e parë që sulmuesi portugez shprehet me tone sociale për probleme të ndryshme në botë, pa harruar këtu dhjetëra donacione që ka bërë në ndihmë të fëmijëve në nevojë përqark globit. /Blitz.al/
als_Latn als_Latn als_Latn als_Latn als_Latn